Document ID: 31998R2093

31998R2093
L 266/59
JURNALUL OFÍCIAL AL UNIUNII EUROPENE
REGULAMENTUL (CE) NR. 2093/98 AL COMISIEI
din 30 septembrie 1998
de modificare a Regulamentului (CEE) nr. 1609/88 de stabilire a ultimei date de intrare în stoc a untului vândut conform Regulamentelor (CEE) nr. 3143/85 și (CEE) nr. 570/88
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței laptelui și produselor lactate (1), modificat ultima dată de Regulamentul (CE) nr. 1587/96 (2), în special articolul 6 alineatul (6),
întrucât, conform articolului 1 din Regulamentul (CEE) nr. 3143/85 al Comisiei din 11 noiembrie 1985 privind vânzarea cu preț redus a untului de intervenție destinat consumului direct sub formă de unt concentrat (3), modificat ultima dată de Regulamentul (CE) nr. 1802/95 (4), untul scos la vânzare trebuie să fi fost depozitat înaintea unei date care urmează să fie stabilite; întrucât aceeași procedură se aplică untului vândut conform dispozițiilor prevăzute în Regulamentul (CE) nr. 2571/97 al Comisiei din 15 decembrie 1997 privind vânzarea untului cu preț redus și acordarea ajutorului pentru smântână, unt și unt concentrat folosite la fabricarea produselor de patiserie, a înghețatei și a altor produse alimentare (5), modificat ultima dată de Regulamentul (CE) nr. 1982/98 (6);
întrucât Regulamentul (CEE) nr. 1609/88 al Comisiei (7), modificat ultima dată de Regulamentul (CE) nr. 2408/97 (8), stabilește ultima dată a intrării în stoc a untului vândut în temeiul Regulamentului (CEE) nr. 3143/85 și al Regulamentului (CEE) nr. 570/88 al Comisiei (9), modificat ultima dată de Regulamentul (CE) 531/96 (10); întrucât respectivul regulament a fost modificat de mai multe ori pentru a schimba data de intrare; întrucât s-a constatat că, în ultimele două modificări făcute de Regulamentele (CE) nr. 2224/97 (11) și (CE) nr. 2408/97 ale Comisiei, primul paragraf din articolul 1 din Regulamentul (CEE) nr. 1609/88 a fost modificat în mod greșit în locul celui de-al doilea paragraf; întrucât, în consecință, ar trebui restabilită forma corectă a articolului 1;
întrucât Regulamentul (CEE) nr. 570/88 a fost abrogat și înlocuit cu Regulamentul (CE) nr. 2571/97; întrucât trimiterile ar trebui adaptate în consecință;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 1609/88 se modifică după cum urmează:
1.
În titlu, „(CEE) nr. 570/88” se înlocuiește cu „(CE) nr. 2571/97”.
2.
La articolul 1, primul și al doilea paragraf se înlocuiesc cu următorul text:
„Untul menționat în articolul 1 alineatul (1) din Regulamentul (CEE) nr. 3143/85 trebuie să fi fost preluat în stoc înainte de 1 ianuarie 1993.
Untul menționat în articolul 1 alineatul (1) litera (a) din Regulamentul (CE) nr. 2571/97 trebuie să fi fost preluat în stoc înainte de 1 iulie 1997.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 septembrie 1998.

Labels: 3
17